A BIZOTTSÁG 327/2002/EK RENDELETE

(2002. február 21.)

az egyes szántóföldi növények termelői számára támogatási rendszer létrehozásáról szóló 1251/1999/EK tanácsi rendelet alkalmazására vonatkozó részletes szabályok megállapításáról szóló 2316/1999/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 1038/2001/EK rendelettel1 módosított, az egyes szántóföldi növények termelői számára támogatási rendszer létrehozásáról szóló, 1999. május 17-i 1251/1999/EK rendeletre2 és különösen annak 9. cikkére,

mivel:

(1) A legutóbb az 1157/2001/EK rendelettel3 módosított 2316/1999/EK bizottsági rendelet4 megállapítja az 1251/1999/EK rendelet alkalmazására vonatkozó részletes szabályokat az egyes szántóföldi növények területalapú támogatásának nyújtására vonatkozó feltételek tekintetében.

(2) Az 1251/1999/EK rendelet 5a. cikkének (2) bekezdése megállapítja, hogy a tagállamoknak ellenőrizniük kell legalább azoknak a rostkenderterületeknek a 30 %-át, amelyekre területalapú támogatás iránti kérelmet nyújtottak be, valamint legalább a területek 20 %-át, ha a tagállam az ilyen növényekre előzetes jóváhagyási rendszert vezet be. A 2001/2002. gazdasági évben nyert tapasztalatok azt mutatják, hogy a 2316/1999/EK rendeletben megállapított ezen ellenőrzésekre vonatkozó követelményeket részletesebben kell meghatározni.

(3) A következetesség és az egyszerűsítés érdekében el kell törölni azokat a különös rendelkezéseket, amelyek az ugyanazon gazdaságban termelt magból nyert repcemag felhasználására vonatkoznak.

(4) A legutóbb a 2721/2000/EK rendelettel5 módosított, az egyes közösségi támogatási rendszerekre vonatkozó integrált igazgatási és ellenőrzési rendszer alkalmazására vonatkozó részletes szabályok megállapításáról szóló, 1992. december 23-i 3887/92/EGK bizottsági rendeletet6 a 2550/2001/EK rendelettel7 módosított 2419/2001/EK rendelet8 egységes szerkezetbe foglalta és annak helyébe lépett. Ezalatt döntés született arról, hogy az egyes területeket meghatározó különleges rendelkezéseket az érintett rendszerek végrehajtási szabályai közé kell áthelyezni.

(5) Az egyes támogatási rendszerek keretében a mezőgazdasági termelőknek történő kifizetések egyszerűsített rendszere tekintetében az 1259/1999/EK tanácsi rendelet alkalmazására vonatkozó részletes szabályok megállapításáról szóló, 2001. december 28-i 1/2002/EK bizottsági rendelet9 egyszerűsített rendszert vezet be egyes termelőkre nézve. Az előbbi rendelet úgy rendelkezik, hogy az egyszerűsített rendszer szerinti különleges kérelmeket a bázisterület esetleges túllépése és az 1251/1999/EK rendelet 3. cikkének (7) bekezdésében említett referenciahozam túllépése kiszámításakor figyelembe kell venni.

(6) A termelőknek, annak érdekében, hogy jogosultak legyenek a területalapú támogatásra, gazdaságuk területének egy részét pihentetniük kell. A rendszer hatékonyságának biztosítása érdekében a termelőknek nem engedhető meg, hogy a pihentetett földet bármilyen mezőgazdasági célra használják.

(7) Ausztria új neveket jelentett be a durumbúzára vonatkozóan kiegészítő területalapú támogatásra jogosult egyes régiókra nézve.

(8) Az Olaszország, Hollandia és az Egyesült Királyság kérelmeire reagálva új bázisterületeket kell meghatározni e tagállamok regionalizációs terveivel összhangban, a teljes bázisterület módosítása nélkül.

(9) A legutóbb a 2582/2001/EK rendelettel10 módosított, a Portugáliában jelenleg szántóföldi művelés alatt álló földek külterjes állattenyésztésre történő átalakításáról szóló, 1994. április 26-i 1017/94/EK tanácsi rendelet11 alapján kérelmeket nyújtottak be 16 185 hektárnak megfelelő terület átalakítására. A bázisterületet ezért ennek megfelelően ki kell igazítani.

(10) A tagállamok elküldték a 2001-ben vetett kenderfajták tetrahidro-kannabinol szintjeit meghatározó tesztek eredményeit tartalmazó értesítéseket. Ezeket az eredményeket figyelembe kell venni az elkövetkezendő gazdasági években területalapú támogatásra jogosult kenderfajták jegyzékének és a 2002/2003. gazdasági évre ideiglenesen elfogadott fajták jegyzékének elkészítésekor, amely az említett gazdasági év során további tesztelést fog igényelni.

(11) A 2316/1999/EK rendeletet ezért ennek megfelelően módosítani kell.

(12) Az e rendeletben foglalt intézkedések összhangban vannak a Gabonapiaci Irányítóbizottság véleményével,

ELFOGADTA EZT A RENDELETET:

1. cikk

A 2316/1999/EK rendelet szövege a következőképpen módosul:

1. A 3. cikk (1) bekezdésének c) pontja helyébe a következő rendelkezés lép:

"c) amelyen a kultúrát legalább a virágzás kezdetéig fenntartják normál növekedési feltételek mellett, a helyi gyakorlatnak megfelelően.

Az olajosmagvakat, fehérjenövényeket, lenmag-, rostlen- és durumbúzakultúrákat továbbra is a normál növekedési feltételek mellett kell megművelni a helyi gyakorlatnak megfelelően legalább a szóban forgó gazdasági évet megelőző június 30-ig, kivéve, ha ezen időpont előtt teljesen érett állapotban betakarítják azokat. A fehérjenövények csak a tejes érést követően takaríthatók be.

A rostkender esetében azért, hogy az 1251/1999/EK rendelet 5a. cikkének (2) bekezdésében foglalt ellenőrzéseket el lehessen végezni, a növényeket továbbra is a normál növekedési feltételek mellett kell megművelni a helyi gyakorlatnak megfelelően, legalább a virágzás befejeződését követő 10. napig. A tagállamok azonban engedélyezhetik, hogy a rostkendert a virágzás megkezdődése után, de virágzást követő 10 napos időszak eltelte előtt takarítsák be, amennyiben az ellenőrök feltüntetik, hogy az érintett táblák reprezentatív részei közül melyeket kell továbbra is vizsgálati célból a virágzást követő 10. napig megművelni, a XIII. mellékletben megállapított eljárással összhangban."

2. A 4. cikk (2) bekezdésének b) pontja helyébe a következő rendelkezés lép:

"b) ugyanabban a gazdaságban termelt duplanullás fajtájú minősített magból betakarított mag;".

3. A 4. cikk (3) bekezdését el kell hagyni.

4. A 6. cikk (5) bekezdésének vége a következő szöveggel egészül ki:

"Ha eltérést találnak a tagállam által rögzített minősített mag legkisebb mennyisége és a ténylegesen felhasznált mennyiség között, a területet úgy kell kiszámítani, hogy a termelő által igazoltan felhasznált minősített vetőmag teljes mennyiségét el kell osztani a tagállam által az adott termelő régiójára hektáronként megállapított legkisebb mennyiséggel. Az így meghatározott területet kell használni a kiegészítő támogatásra vagy különleges támogatásra való jogosultság kiszámításakor a fenti levonások elvégzését követően."

5. A 7b. cikk (1) bekezdésének utolsó albekezdése helyébe a következő szöveg lép:

"Az e rendelet XII. mellékletének 2b. pontjában felsorolt rostkenderfajták a B eljárás alá tartoznak a 2002/2003. gazdasági év során valamennyi e fajtákat termesztő tagállamban."

6. A 19. cikk (3) bekezdésének helyébe a következő szöveg lép:

"(3) A pihentetett területeket az 1251/1999/EK rendelet 6. cikkének (3) bekezdésében meghatározott mezőgazdasági termelésen kívül másra nem lehet felhasználni, és nem lehet olyan mezőgazdasági és jövedelemszerző tevékenységre sem használni, amely összeegyeztethetetlen lenne szántóföldi növény termesztésével."

7. A IV. melléklet helyébe e rendelet I. melléklete lép.

8. A VI. mellékletben az "Olaszország", "Hollandia", "Portugália" és "Egyesült Királyság" címe alatt megadott adatok helyébe az e rendelet II. mellékletében megadott adatok lépnek.

9. A VII. melléklet helyébe e rendelet III. melléklete lép.

10. A XII. melléklet helyébe e rendelet IV. melléklete lép.

11. A XIII. melléklet helyébe e rendelet V. melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Rendelkezéseit a 2002/03. és az azt követő gazdasági évekre kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. február 21-én.

a Bizottság részéről

a Bizottság tagja

Franz FISCHLER

I. MELLÉKLET

"IV. MELLÉKLET

(6. cikk (1) bekezdésének második albekezdése)

A DURUMBÚZA KIEGÉSZÍTÉSRE JOGOSULT TERMŐ ÖVEZETEI AUSZTRIÁBAN

PANNONIA:

1. Gebiete der Bezirksbauernkammern

2046 Tullnerfeld-Klosterneuburg

2054 Baden

2062 Bruck/Leitha-Schwechat

2089 Baden

2101 Gänserndorf

2241 Hollabrunn

2275 Tullnerfeld-Klosterneuburg

2305 Korneuburg

2321 Mistelbach

2330 Krems/Donau

2364 Gänserndorf

2399 Mistelbach

2402 Mödling

2470 Mistelbach

2500 Hollabrunn

2518 Hollabrunn

2551 Bruck/Leitha-Schwechat

2577 Korneuburg

2585 Tullnerfeld-Klosterneuburg

2623 Wr. Neustadt

2631 Mistelbach

2658 Gänserndorf

2. Gebiete der Bezirksreferate

3018 Neusiedl/See

3026 Eisenstadt

3034 Mattersburg

3042 Oberpullendorf

3. Gebiete der Landwirtschaftskammer

1007 Wien"

II. MELLÉKLET

(1 000 hektár)

Régió Összes megművelt terület Ebből kukorica

"OLASZORSZÁG 5 801,2 400,8

HOLLANDIA 441,7 208,3

PORTUGÁLIA

Azori-szigetek 9,7

Madeira

Öntözött 0,31 0,29

Egyéb 0,30

Szárazföld

Öntözött 293,4 221,4

Egyéb 687,9

EGYESÜLT KIRÁLYSÁG

Anglia 3 794,6 33,21

Skócia 551,6

Észak-Írország 52,9

Wales 61,4 1,21"

III. MELLÉKLET

"VII. MELLÉKLET

(10. cikk (4) bekezdés)

A BÁZISTERÜLET TÚLLÉPÉSÉNEK KISZÁMÍTÁSA..../../..-NÁL

Termék: Összes szántóterület:

Öntözött:

Nem öntözött:

Tagállam: Kukorica:

Bázisterület: Egyéb, nem kukorica:

Pihentetett terület aránya: Silófű:

A ténylegesen megtalálható területek - Kistermelők az 1251/1999/EK rendelet 6. cikke (7) bekezdésének értelmében Gabonafélék 1 ha

Olajosmagvak 2 ha

Fehérjenövények 3 ha

Lenmag 4 ha

Rostlen 5 ha

Rostkender 6 ha

Silófű 7 ha

Önkéntes területpihentetés 8 ha

Összesen = 1 + 2 + 3 + 4 + 5 + 6 + 7 + 8 9 ha

Egyéb termelők: Gabonafélék 10 ha

Olajosmagvak 11 ha

Fehérjenövények 12 ha

Lenmag 13 ha

Rostlen 14 ha

Rostkender 15 ha

Silófű 16 ha

Összes szántóterület = 10 + 11 + 12 + 13 + 14 + 15 + 16 17 ha

Önkéntes pihentetett terület 18 ha

Kötelező pihentetett terület 19 ha

Összes pihentetett terület = 18 + 19 20 ha

Összesen (szántóterületek + pihentetett terület) = 17 + 20 21 ha

Takarmánytermő terület (marhafélék birka) Az érintett termékekre összesen 22 ha

Kérelmekre összesen = 9 + 21 + 22 23 ha

BÁZISTERÜLET* 24 ha

Más alapterületről származó bármely mérleg 25 ha

Teljes alkalmazható alapterület = 24 + 25 26 ha

Túllépés vagy deficit = 23 - 26 27 ha

Túllépés százalékban = (23/26 - 1,00) 28 %

___________

* A levonás után az 1/2002/EK rendelet alkalmazása esetén."

IV. MELLÉKLET

"XII. MELLÉKLET

(7a. cikk (1) bekezdés)

A támogatásra jogosult len- és rostkenderfajták

1. Rostlen 2a. Rostkender

Adelie Carmagnola

Agatha Beniko

Angelin Cs

Argos Delte-Ilosa

Ariane Delta 405

Aurore Dioica 88

Belinka Epsilon 68

Ceasar Augustus Fedora 17

Diane Fédrina 74

Diva Felina 32

Electra Felina 34 Félina 34

Elise Ferimon-Férimon

Escalina Fibranova

Evelin Fibrimon 24

Exel Fibrimon 56

Hermes Futura

Ilona Futura 75

Laura Juso 14

Liflax Santhica 23

Liviola Uso 31

Marina 2b. A 2002-03-as gazdasági

Marylin évben engedélyezett rostkender

Nike Bialobrzeskie

Opaline Fasamo

Rosalin Fedora 19

Venus Santhica 27"

Veralin

Viking

Viola

V. MELLÉKLET

"XIII. MELLÉKLET

(7b. cikk (1) bekezdés)

A KENDERFAJTÁK 9-THC(TETRAHIDRO-KANNABINOL)-TARTALMÁNAK MENNYISÉGI MEGHATÁROZÁSÁRA VONATKOZÓ KÖZÖSSÉGI MÓDSZER

1. Tárgy és hatály

Ez a módszer a kenderfajták (Cannabis sativa L.) 9-tetrahidro-kannabinol(THC)-tartalmának meghatározását célozza. Az adott esettől függően a módszer az itt leírt A vagy B eljárás alkalmazását foglalja magában.

A módszer a megfelelő oldószer alkalmazásával kivont 9-THC gázkromatográfiával (GC) történő mennyiségi meghatározásán alapul.

1.1 A eljárás

Az A eljárást az 1251/1999/EK rendelet 5a. cikkének (2) bekezdésében meghatározott termelés ellenőrzésére alkalmazandó.

1.2 B eljárás

A B eljárást az e rendelet 7b. cikkének (1) bekezdésének harmadik albekezdésében említett esetekben alkalmazandó, illetve annak ellenőrzésére, hogy az 1251/1999/EK rendelet 5a. cikke (1) bekezdésének második albekezdésében megállapított feltételek teljesülnek-e a 2001-2002. gazdasági évvel kezdődően a támogatásra jogosult kenderfajták jegyzékébe történő felvételre tekintettel.

2. Mintavétel

Ha valamely tagállam a 3. cikk (1) bekezdése c) pontjának harmadik bekezdésében meghatározott lehetőséggel él, az ellenőr utasítására a parcella legalább 3 különálló részét, legalább 4 000 növénnyel, legalább 10 nappal a virágzás befejeződését követő időpontig meg kell hagyni, azért, hogy mintákat lehessen venni.

2.1 Minták

- A eljárás: egy adott kenderfajta állománya esetében vegyen minden kiválasztott növényből egy legalább egytermős virágzatot hordozó 30 cm-es részt. A mintavételt a virágzás kezdetétől számított 20. naptól a virágzás befejeződését követő 10. napig terjedő időszakban kell elvégezni, napközben, szisztematikus módon, annak érdekében, hogy a minta a területre nézve reprezentatív legyen, de ki kell zárni a termőterület peremét.

A tagállamok engedélyezhetik, hogy a virágzás kezdetétől a virágzás kezdetét követő 20 napig terjedő időszakban vegyenek mintát, feltéve, hogy minden termesztett fajtából másik reprezentatív mintát is vesznek a fenti szabályokkal összhangban, a virágzás kezdetét követő 20. naptól a virágzás befejeződését követő 10. napig terjedő időszakban.

- B eljárás: adott kenderfajta állománya esetében vegye minden kiválasztott növény felső harmadát. A mintát napközben, a virágzás befejeződését követő 10 napon belül kell venni, szisztematikus módon, annak érdekében, hogy a minta a területre nézve reprezentatív legyen, de ki kell zárni a termőterület peremét. A kétlaki fajták esetében csak a termős egyedekből kell mintát venni.

2.2 A minta nagysága

- A eljárás: a mintának táblánként 50 növény részeit kell tartalmaznia.

- B eljárás: a mintának táblánként 200 növény részeit kell tartalmaznia.

Minden mintát szövet- vagy papírzsákba kell helyezni, ügyelve épségük megőrzésére, és beküldeni a laboratóriumba elemzésre.

Ha szükséges, a tagállam ellenőrző elemzés céljából egy második mintavételről is rendelkezhet, amelyet a termelő vagy az elemzésért felelős testület végez el.

2.3 A minta szárítása és tárolása

A minták szárítását mielőbb, de legkésőbb 48 órán belül meg kell kezdeni, bármely 70 °C alatti módszer alkalmazásával. A mintákat tömegállandóságra és 8 % és 13 % közötti nedvességtartalomra kell szárítani.

Szárítást követően a mintákat sötét helyen, 25 °C alatti hőmérsékleten kell tárolni, ügyelve épségük megőrzésére.

3. A THC tartalom meghatározása

3.1. A minta előkészítése

Távolítsa el a szárított mintákról a 2 mm-nél nagyobb szárakat és magokat.

Őrölje meg a szárított mintákat, hogy közepesen finom (1 mm-es lyukú rostán átférő) port nyerjen.

A por 10 hétig tárolható, sötét, száraz helyen, 25 °C alatti hőmérsékleten

3.2 Reagensek és extraháló oldat

Reagensek

- 9-tetrahidro-kannabinol, kromatográfiai célokra megfelelő tisztaságú

- szkvalén, kromatográfiai célokra megfelelő tisztaságú, mint belső szabvány

Extraháló oldat

- 35 mg szkvalén 100 ml hexánonként.

3.3 9-THC kivonása

Mérjen le 100 gr-ot a porított mintából, és helyezze egy centrifugacsőbe, adjon hozzá a belső szabványt tartalmazó extraháló oldatból 5 ml-t.

Helyezze ultrahangos kádba és hagyja ott 20 percig. Centrifugálja 3 000-es fordulaton 5 percig, majd távolítsa el a felszínen úszó THC-oldatot. Fecskendezze az oldatot a kromatográfba és végezze el a mennyiségi elemzést.

3.4 Gázkromatográfia

a) Készülék

- lángionizációs érzékelővel és osztott/osztatlan injektorral ellátott gázkromatográf,

- kannabinoidok jó elkülönítését lehetővé tevő cső, például 25 m hosszú és 0,22 mm átmérőjű 5 %-os nem pólusos fenil-metil-sziloxén fázissal átitatott üveg kapilláris cső.

b) Kalibrálási tartományok

Legalább három pont az A eljárásra és öt pont a B eljárásra nézve, beleértve a 0,04 és a 0,50 mg/ml 9-THC pontokat az extraháló oldatban.

c) Kísérletezési feltételek

Az a) pontban említett csőre vonatkozó példaként

kályhahőmérséklet 260 °C

injektor hőmérséklet 300 °C

érzékelő hőmérséklet 300 °C

d) Befecskendezési térfogat: 1 l

4. Eredmények

Az eredményeket két tizedesjegy pontosságig kell az állandó súlyra szárított, elemzés tárgyául szolgáló minta 100 grammonkénti 9-THC grammjában kifejezni. 100 grammonként 0,03 gr eltérés lehetséges.

- A eljárás: mintánként egy meghatározás

Ha azonban a kapott eredmény az 1251/1999/EK rendelet 5a. cikke (1) bekezdése második albekezdésében megállapított fenti határt meghaladja, elemzési mintánként második meghatározást kell végezni, és a két meghatározás középértékét kell eredménynek venni,

- B eljárás: az eredmény megfelel a mintánkénti két eredmény középértékének."

1 HL L 145., 2001.5.31., 16. o.

2 HL L 160., 1999.6.26., 1. o.

3 HL L 157., 2001.6.14., 8. o.

4 HL L 280., 1999.10.30., 43. o.

5 HL L 314., 2000.12.14., 8. o.

6 HL L 391., 1992.12.31., 36. o.

7 HL L 341., 2001.12.22., 105. o.

8 HL L 327., 2001.12.12., 11. o.

9 HL L 1., 2002.1.3., 1. o.

10 HL L 345., 2001.12.29., 5. o.

11 HL L 112., 1994.5.3., 2. o.